11 чэрвеня 1922 г. Л. Дзекуць-Малей ажаніўся з Серафімай Кішка (мелі 4 дзяцей). У берасьцейскі пэрыяд ён адыходзіць ад палітычнай дзейнасьці і засяроджваецца на рэлігійнай, не пакідаючы пры гэтым беларускай справы. Пачынаючы з 1920 – 1921 гг. ён займаецца біблійнымі перакладамі. Таксама Л. Дзекуць-Малей актыўна ўключаецца ў барацьбу за падвышэньне прававога статусу эвангельскіх хрысьціянаў у міжваеннай Польшчы. Ён быў адным з энтузіястаў паяднаньня баптыстаў і эвангельскіх хрысьціянаў. У чэрвені 1923 г. у Берасьці ў будынку тэатра Сарвэра адбыўся супольны зьезд баптыстаў і эвангельскіх хрысьціян.